**Отчет за дейността на НЧ“Съзнание1897“С. Згалево през 2022г.**

Като културна и образователна институция на територията на населеното място през изтеклата 2022г. читалището в с. Згалево продължи своята дейност .Бяха проведени и отбелязани заложените в годишния план мероприятия –„Бабин ден“ , деня на самодееца, осми март, деня на възрастните хора. Читалището се включи и в поднасянето на венци в гр. Пордим по случай националния празник 3-ти март. Венеца беше лично изработен от бившия председател на читалището г-жа Божанка Димитрова с помощта на секретаря. Много болно ни стана обаче ,че по време на церемонията по поднасянето ,името на нашето читалище не беше споменато.

Тази година беше възстановена и традицията коледуване. Група деца под ръководството на председателя на читалището г-жа Ралица Дончева и секретаря на читалището подготвиха програма с която децата обходиха къщите в селото и благославяха за здраве на 24-ти декември. Водач на групата беше г-н Ивайло Дончев. Изказваме благодарност за съпричастността и съдействието му. От 2022г. читалището има нов председател. Г-жа Ралица Дончева беше избрана на общо отчетно- изборно събрание ,което се проведе на 24-ти март същата година. По нейна инициатива и участие заедно със съдействието на доброволци от селото през летните месеци всеки петък след 17.00ч за хората и децата на с. Згалево бяха организирани развлекателни и спортни мероприятия. Инициативата беше наречена „ На мегдана“. Макар и да нямаше много хора, тези които присъстваха искрено се забавляваха. Също така през лятото на доброволни начала в читалището се провеждаха и безплатни езикови обучения по английски език, които се водеха от г-жа Кремена Кирилова, на която благодарим и искрено се надяваме, че благородната и постъпка ще се повтори.

Фолклорната група към читалището също имаше своите участия в различни инициативи както на общинско така и на национално ниво. През тази година фолклорната група взе участие във фестивала на старата градска песен -“Романтика“ в гр. Пордим „Цветница в Пордим“, “От извора на севера“. На национално ниво се включи във фолклорните фестивали организирани в с. Драгижево, с. Рибарица , с. Градище , с. Смоляновци , гр. Борово. За всяко участие ФГ„ Згалевска китка“ получи много грамоти и отличия а за представянето си в гр. Борово спечели бронзов медал. Неин ръководител беше г-н Детелин Огнянов. Продължават опитите ни да привлечем нови и млади хора в състава на групата, за сега обаче трудно успяваме.

Тази година се наложи да изместим читалищната библиотека в ново помещение. Причината се знае от всички-нарушената цялост на покрива на читалището и пропадналия от теча библиотечен таван. Преместването не беше лесно. Преди това трябваше да се ремонтира новото помещение ,да се изкърпят стените , да се боядиса да се заменят счупени стъкла на прозорци, да се закупят нови библиотечни рафтове ,да се прехвърли целия библиотечен фонд от 7300 библиотечни единици, да се пренесат от втория на първия етаж, да се подберат само по нови заглавия ,защото целия книжен фонд не може да се побере на новото място. Кметството в с. Згалево се включи само в изкърпването на стените ,от там нататък секретаря на читалището ,който изпълнява и длъжността библиотекар се зае и извърши всичко останало без ничия подкрепа и съдействие и то само в рамките на два месеца.

Дарители на книги не липсваха и тази година. Изказваме благодарност на г-н Милен Великов, който инициира дарителска кампания и в рамките на един месец събра над 500 тома книги и други библиотечни материали и ги дари на читалищната библиотека. По голяма част от тях вече са на разположение на читателите . Г-н Александър Александров подари за интериора на библиотеката чисто нов килим и по този начин създадохме уют в новото помещение, за което сърдечно благодарим. Благодарност изказваме и на г-н Христо Балабанов, който дари сумата от 50.00 лв. , за да подпомогне финансово ремонта на новата библиотека.

Тази есен не беше благосклонна към жителите на три от селата в община Карлово. Всички знаем как природната стихия отнесе и унищожи имуществото на хората в тези села и то преди зимата. Читалищното ръководство по предложение на г-н Александър Александров взе решение за финансово подпомагане на тези села и беше организирана дарителска кампания. Беше поставена дарителска кутия в магазина на фирма „Агро Згалево“ и в рамките на два месеца успяхме да съберем 293.90лв.,които преведохме по дарителска сметка на община Карлово. Благодарим на всички хора включили се в кампанията.

И на края изказваме сърдечна благодарност на всички ,които жертваха от свободното си време и се включваха в инициативите на читалището .Благодарим Ви мили хора! Очакваме и за в бъдеще вашата благородна подкрепа, за да го има читалището в с. Згалево.

Дата: 31.01 2023г.

Председател:……………..

/Р. Дончева/